Københavns Politi har torsdag delt overvågningsbilleder af en ung mand, der efterlyses i en sag om grov vold.

Den 19. juli 2019 kl. 05:09 blev en 20-årig mand udsat for et overfald på Strøget i krydset mellem Østergade og Ny Østergade.

Læs også Mads reddede knivoffer fra døden - nu får han belønning

To jævnaldrende mænd råbte efter ofret, som bad mændene om at slappe af. Herefter slog den efterlyste ofret med et knojern.

Det efterlod en fire centimeter lang flænge over venstre øje, som blødte kraftigt. Knojernet har ifølge politiets oplysninger fyldt tre knoer.

Hjælp politiet

Den efterlyste mand beskrives som 18-20 år, 170-180 centimeter høj, almindelig af bygning og med kort brunt hår.

Læs også Teenager fængsles for overfald på 19-årige Lauritz

Manden var iført en mørk jakke, mærke bukser og grå sko med hvid sål.

Manden taler dansk.

Hvis du kan genkende gerningsmanden, så kontakt Københavns Politi på 1-1-4 eller via e-mail til kbh@politi.dk

Københavns Politi hører meget gerne fra folk, som har set efterlyste. Foto: Københavns Politi